TV-gids Vrydag 24 Oktober 2014
JY LEES NOU TV-gids Vrydag 24 Oktober 2014
17:30 Hier Gaan Ons Alweer (kykNET): Petri en sy gashengelaars hengel vir Swartbaars, ook bekend as grootbekbaars. Hulle besoek Roodekoppies-dam, maar slegte weer beperk die hengeltyd. Die volgende dag hengel die manne die Olifantsrivier. Petri gebruik die nuwe Afrikaanse visvinder om die visse in die diep water op te spoor. Soos altyd deel Petri ’n nuttige wenk of twee.
18:30 7de Laan (SABC2): Die Heights het in ’n moordtoneel verander en die nuus versprei vinnig oor wat in Emma se woonstel gebeur het.
20:30 Heartbreakers (SABC 3): Jennifer Love Hewitt en Sigourney Weaver speel ’n ma en dogter wie se jongste verneukspul in duie stort toe Jennifer verlief raak op die sexy kroegman wat hulle probeer mislei.
20:30 Rocky IV (e.tv): Dis weer sulke tyd! Rocky Balboa (Sylvester Stallone) is vir ’n vierde keer terug in die bokskryt. Dié keer besluit hy om te veg nadat Ivan Drago (Dolph Lundgren), ’n nuwe bokser van die Sowjet-blok, sy beste vriend, Apollo Creed, doodgeslaan het.
21:30 Stand Up Guys (M-Net): ’n Paar ouskoolse bendelede keer terug na hul ou streke toe hul vriend uit die tronk vrygelaat word, min wetende dat een van hulle ’n geheim wegsteek wat hulle almal raak .